**FELSŐOKTATÁS-PEDAGÓGIA KONFERENCIA - 2023.10.25. – BUDAPEST -** [**http://onk2023.ppk.elte.hu/**](http://onk2023.ppk.elte.hu/)

**ChatGPT-alapú neveléstudományi / oktatásmódszertani kísérletek (esettanulmány-részletek)**

Pitlik László, Rácz Lívia, ifj. Pitlik László (KJE/MY-X kutatócsoport)

**Kulcsszavak**

* chatGPT,
* magyarázóképesség
* pedagógiai, szakmai kockázatok

**Kivonat**

A MY-X oktatásmódszertani, intézményközi kutatócsoport az elmúlt években a KJE-keretében működött a legaktívabban. A prezentációban bemutatásra kerülnek azok a folyamatok, melyek a klasszikus általános/középiskolai/egyetemi/céges oktatási aktivitások keretein belül zajlott a chatGPT oktatásba való bevonása érdekében: vö. :

* a szöveges feladatok megértésében mesterséges intelligencia bevonásával képessé tehető-e az egyén ezen szöveges feladatok jobb értelmezésére és/vagy megoldására?
* a mesterséges intelligencia képes-e, ill. milyen feltételek mellett képes arra, hogy egy szöveges feladat során a legrészletsebben átadja tudást?
* tudja-e követni a chatGPT a NAT által meghatározott tantárgyi tematika részletességét figyelembe véve az egyén fejlődésének ütemét?

A konklúzió tekinthető akár triviálisnak is: a chatGPT-s kezelés hasznossága egyén-specifikus, de létező. A chatGPT kockázatai is triviálisan egyed/helyzet-specifikusan léteznek. Az egyediségek alapján mintázatok tárhatók fel: pl. azok a kiképzendők tudnak hatásosan és/vagy hatékonyan együttműködni a chatGPT-vel, akik nyelvi képességei magasabb szinten vannak, hiszen azok, akik saját anyanyelvüket (a választott kommunikációs nyelvet) nem uralják korlátlanul, nehezen látják át, mikor milyen kockázatok fenyegetik őket. Attitűd szempontjából az érdeklődőbb, türelmesebb személyiségek tekinthetők inkább chatGPT kompatibilisebbnek szemben a kapkodó, erőszakos, türelmetlen egyéni profilokkal.